Бәяләр, үрә кат...магыз!

	Игътибар иткәнсездер, соңгы арада кайбер кибетләр иске бәяләрен сызып, яңасын чәпәп куялар. Рубльнең «мускулы» ныгыган саен, азык-төлеккә дә бәя төшә тора. Ел башы белән чагыштырганда, хәзер кибеткә йөрү алай ук куркыныч түгел. Татарстанда азык-төлек бәяләре тотрыклылана бара, ә Чаллыда карабодай бер атна эчендә 10 процентка арзанайган!	 Республика җитәкчелеге бәяләр мәсьәләсендә кулын һәрчак пульста тота. Узган шимбәдә Татарстан хөкүмәт йортында узган киңәшмәдә республика авыл хуҗалыгы һәм азык-төлек министрының беренче урынбасары Николай Титовның чыгышы кәефне күтәрде. Ник дигәндә, берничә ай элек оятсызларча күккә ашкан бәяләр җиргә төшә башлаган икән. 
	Линар ЗАКИРОВ	
Шәһри Казан

	№   |  	


